काठमाडौंस्थित क्याम्पियन कलेजबाट आइएस्सी उत्तीर्ण उनले चीनको थ्री गर्जेज विश्वविद्यालयबाट एबिबिएस पूरा गरे । चीन जानका लागि उनले त्यस बेला बागबजारमा रहेको एक मेडिकल सेन्टरको सहयोग लिएका थिए । उनले भने, “मेरो बुबाका साथी कृष्ण अधिकारीले बागबजारमा खोलेको कन्सल्टेन्सीमार्फत् म चीन गएको हुँ ।” अधिकारी काउन्सिलका तत्कालीन सदस्य तथा प्रवक्ता हुन् । उनीमाथि नेपाली विद्यार्थीलाई कन्सल्टेन्सीमार्फत् चीन पठाउने काममा संलग्न भएको आरोप लाग्दै आएको छ ।
